**OZNAM pre žiakov ZŠ**

**Žiaci sa pri príležitosti začiatku školského roka môžu v pondelok 4.9.2023 zúčastniť svätej liturgie o 7:45 hod. v Chráme sv. Petra a Pavla v Jakubanoch.**

**Po slávnostnom otvorení školského roka 4.9.2023 o 9:00 hod. na školskom dvore sa žiaci spolu so svojimi triednymi učiteľmi presunú do tried, kde sa uskutočnia triednické hodiny (do 10:00 hod.), na ktorých budú žiaci oboznámení s organizačnými pokynmi na nový školský rok, poučení o bezpečnosti a školskom poriadku. *Je potrebné si doniesť p****rezuvky*.

**Rodičia prvákov sa spolu so svojimi deťmi v sprievode triednej učiteľky taktiež presunú do triedy.**

**ŠKD** (družina) bude v prevádzke **od utorka 5.9.2023** v čase 11:15 – 15:15 hod. Vyplnenú prihlášku je potrebné odovzdať triednej učiteľke taktiež najneskôr 5.9.2023.

**Školská jedáleň** bude fungovať pre prihlásených žiakov ZŠ od 5.9.2023 (utorok). Žiak je povinný nosiť si na obed čip. V prípade straty alebo poškodenia čipu je možné zakúpiť nový u vedúceho školskej jedálne v cene 2 €. Ak by ešte niekto mal záujem o dotáciu na obed zadarmo, tak žiadosť je možné ešte vyplniť a odovzdať triednemu učiteľovi najneskôr v utorok 5.9.2023 do 7:45 hod.

**OZNAM pre deti v MŠ**

**Prevádzka v materskej škole začína od pondelka 4.9.2023 od 6:30 hod. do 16:30 hod.** Prineste si so sebou pyžamko, papučky, náhradné oblečenie a krásny úsmev. Už sa na Vás tešia Vaše milé panie učiteľky.

**INFORMÁCIE PRE RODIČOV/ZÁKONNÝCH ZÁSTUPCOV žiakov v ZŠ**

* Rodič môže v prípade choroby ospravedlniť žiaka ZŠ na 5 po sebe idúcich vyučovacích dní. Pri absencii viac ako 5 po sebe idúcich vyučovacích dní z dôvodu ochorenia musí predložiť „Potvrdenie o chorobe“ od všeobecného lekára pre deti a dorast. Neprítomnosť žiaka ZŠ je rodič povinný bez vyzvania nahlásiť triednemu učiteľovi neodkladne (ihneď) – osobne, telefonicky, správou cez Edupage. V opačnom prípade pôjde o neospravedlnenú neprítomnosť.
* Žiadame rodičov, aby mali aktívne svoje rodičovské konto a prednostne ho používali pri komunikácii so školou. Základné informácie pre nových používateľov EduPage nájdete [tu](https://help.edupage.org/?p=u1/u122/u39).
* Zároveň Vás prosíme aj o nahlásenie prípadných zmien osobných údajov žiaka triednym učiteľom do 6.9.2023 (bydlisko – číslo domu, priezvisko, tel. číslo, mailová adresa, detský lekár, zdravotná poisťovňa, ...).

**NIEKOĽKO dobrých RÁD pri vstupe do nového školského roka**

**Výchova a vzdelávanie dieťaťa začína už doma, preto ...**

* **... prosím, sadnite si so svojím dieťaťom na pár minút a vysvetlite mu, že byť vysoký, nízky, bacuľatý, chudý, tmavý alebo svetlý nie je otázkou voľby...**
* **... naučte ich neposmievať sa z niekoho, pretože je „iný“ alebo nemá rovnaké možnosti v rodine a v živote ako ostatní... Vysvetlite im, že posmešky bolia každého ...**
* **... že nie je nič zlé na tom nosiť každý deň tie isté topánky. Vysvetlite im, že aj použitý batoh/aktovka nesie rovnaké sny (a knihy) ako nový...**
* **... denne sa porozprávajte so svojím dieťaťom o tom, čo prežilo v škole, čo ho potešilo, zarmútilo, ... Nepýtajte sa iba na to, prečo dostal takú a takú známku ... Pomôžte mu a povzbuďte ho ...**
* **... mať výborné známky a túžiť po úspechu v škole sa stále „nosí“ ... ale ani iná známka ako 1 neznamená totálne zlyhanie, menejcennosť ...**
* **... rozprávajte sa so svojimi deťmi a buďte "prítomní", keď s nimi trávite čas, aby poznali svoju hodnotu a nehľadali ju v prekonávaní žiadnych viac či menej absurdných internetových výziev...**

**Teší sa na Vás celý kolektív pracovníkov ZŠ s MŠ Jakubany.**